L'Ajuntament de Sagunt inaugura l'avinguda l’Epicentre
12 de desembre 2017

​ ![](/media/qgnn2zbo/84img_9446.jpg)  
  

Este matí ha quedat inaugurada l'avinguda l’Epicentre, que creua la nova zona comercial de la ciutat de nord a sud, connectant l'avinguda de la Vila (més coneguda com internuclis) amb les avingudes de l’Advocat Fausto Caruana i Albert Einstein, esta última ja en la zona industrial. A l'acte d'inauguració han assistit l'alcalde de Sagunt, Quico Fernández, el regidor d'Urbanisme, Pablo Abelleira, i representants de tots els grups polítics del consistori, així com a membres del grup inversor SagunCenter, propietari del Centre Comercial l’Epicentre, entre els quals ha destacat Manuel Chang.

Els assistents han remarcat la importància d'este vial per continuar millorant les comunicacions de la nostra ciutat i reforçar el potencial de la nova zona comercial, que segueix creixent, obrint cada vegada més comerços per a la ciutadania de Sagunt i també dels voltants. També s'ha ressaltat la labor dels inversors privats i dels governs anteriors de la ciutat.

![](/media/205ba43w/84img_9453.jpg)  
 

En paraules de l'alcalde de Sagunt, Quico Fernández, **“Sagunt és una ciutat gran que necessita unes bones comunicacions que en els últims temps s'han millorat considerablement. Este és un treball que és el resultat també d'altres Equips de Govern, perquè tots han contribuït a que anem completant esta ciutat de grans oportunitats”**.

**“Crec que les coses s'estan fent bé. Tots eixos esforços i planificacions que s'havien fet s'estan traduint ja en coses que són tangibles, i no hi ha res més tangible que l'obra, els carrers, les unions que ens permeten circular i comunicar-nos de la millor manera possible”**, ha dit Fernández.

Pablo Abelleira ha agraït la col·laboració privada en este projecte **“perquè, si mirem percentatges, prop d'un 80% de l'obertura d’este vial correspon a una sèrie de persones o entitats que han apostat fort per la nostra ciutat”**.

![](/media/bawh0rae/84img_9440.jpg) 

**“Han apostat per esta ciutat per molts motius però m'agradaria destacar que sobretot perquè Sagunt es pot convertir en un referent, no solament a nivell de passar una crisi que ens està ofegant des de fa molts anys, sinó a més en un referent a nivell de promoció econòmica”**, ha conclòs Abelleira.

Manuel Chang ha assegurat que **“anem a aconseguir que Sagunt tinga de tot. Tenim indústria, tenim platges i tenim cultura. És una ciutat perfecta tant per viure com per treballar i, d'altra banda, Sagunt és un punt estratègic per al comerç i, per açò, tornem a ser grans i estem preparats per fer de Sagunt una gran ciutat”**.

**“En un futur podrem dir als nostres fills i néts que hem treballat molt dur i hem aconseguit fer una gran ciutat millorant tot el que es pot perquè ara és el nostre moment”**, ha expressat Chang.

 ![](/media/iqwlkefs/84img_9450.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inaugura-l-avinguda-l-epicentre/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inaugura-l-avinguda-l-epicentre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inaugura-l-avinguda-l-epicentre/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inaugura-l-avinguda-l-epicentre/)